મારું નામ પઠાણ નજરખાં કાસમખાં છે. હું વડોદરા જીલ્લાના કરજણ તાલુકાના અટાલી ગામમાં રહું છું. એક વર્ષ પહેલાં મારે કાચું ઘર હતું. ચોમાસા દરમ્યાન મકાનની છતમાંથી પાણી ટપકતું હતું. જેના કારણે ખૂબ મુશ્કેલી પડતી હતી. મૂળભૂત રીતે હું પશુપાલન સાથે સંકળાયેલ છું તે ઉપરાંત બે વિઘા જેટલી જમીન છે તેમાં કામ કરીને મારો જીવનનિર્વાહ ચલાવું છું. અમે પરિવારમાં ૩ (ત્રણ) સભ્યો છીએ હું, મારી પત્ની અને મારી માતા. મારા માતા ૮૦ વર્ષના છે અને ઉંમરના કારણે વારંવાર બીમાર પણ પડે છે. હું પરિવારમાં એકમાત્ર વ્યક્તિ છું જે કમાણી કરે છે અને આખું કુટુંબ મારા પર જ નિર્ભર છે. બે વીઘા જમીનમાં કામ અને પશુપાલન કરીને હું મારું ગુજરાન મુશ્કેલીથી ચલાવું છું.